Odsherreds Kunstmuseum
Odsherreds Kunstmuseum, åbnede i 1990 i den statelige villa Hvide Hus i Asnæs, opført 1917 som domicil for direktøren for Asnæs Maskinfabrik og udvidet i 1940 med en tilbygning af arkitekten Marius Pedersen (1888-1965). Museet, der blev en selvejende institution i 1994, overtog bygningerne i 2007.
Odsherreds Kunstmuseum rummer især værker af Odsherredsmalerne, med Karl Bovin og Kaj Ejstrup i spidsen, der slog sig ned i Odsherred i 1930'erne.
Museet fik i 2004 testamenteret Malergården i Plejerup ved Lammefjord, 8 km øst for Asnæs, opført 1934-36 som bolig og atelier for Sigurd Swane og Agnete Swane og deres tre børn. Malergården åbnede året efter som museum.
Museets hjemmeside ses her